pythainlp/thai-wiki-dataset-v3 huggingface dataset:
ไกรัต เยราลิเยฟ

ไกรัต เยราลิเยฟ (Kairat Yeraliyev) เกิดเมื่อ 8 พฤษภาคม พ.ศ. 2531 เป็นนักมวยสากลสมัครเล่นจากคาซัคสถาน ในการแข่งขันมวยสากลสมัครเล่นชิงแชมป์โลก พ.ศ. 2556 เขาแพ้ โรเบย์ซี รามีเรซ จากคิวบา ได้เหรียญทองแดง ส่วนในการแข่งขันกีฬาเอเชียนเกมส์ พ.ศ. 2557 เขาได้เหรียญทองแดงในรุ่นแบนตัมเวท
==อ้างอิง==
นักมวยสากลสมัครเล่นชาวคาซัคสถาน
นักกีฬาเหรียญทองแดงเอเชียนเกมส์
บุคคลจากเชิมเกนต์
อภิศักดิ์ ตันติวรวงศ์

อภิศักดิ์ ตันติวรวงศ์ นายกกรรมการ ธนาคารไทยพาณิชย์ ประธานกรรมการตรวจสอบและกรรมการอิสระ บริษัทพีทีที โกลบอล เคมิคอล เป็นรัฐมนตรีว่าการกระทรวงการคลัง ในรัฐบาลของ พลเอก ประยุทธ์ จันทร์โอชา 
== ประวัติ ==
อภิศักดิ์ ตันติวรวงศ์ สำเร็จการศึกษาจากโรงเรียนเตรียมอุดมศึกษา รุ่นเดียวกับนายสมคิด จาตุศรีพิทักษ์  จบปริญญาตรีวิศวกรรมเคมี จากคณะวิศวกรรมศาสตร์ จุฬาลงกรณ์มหาวิทยาลัย ปริญญาโทสาขาบริหารธุรกิจ จากมหาวิทยาลัยเทนเนสซี่ สหรัฐอเมริกา
== การทำงาน ==
อภิศักดิ์ ตันติวรวงศ์ มีประสบการณ์ด้านการเงินการธนาคาร โดยเคยเป็นผู้ช่วยผู้จัดการที่บรรษัทเงินทุนอุตสาหกรรมแห่งประเทศไทย  เคยเป็นกรรมการผู้จัดการบริษัท บริหารสินทรัพย์ กรุงเทพพาณิชย์ จำกัด  กรรมการผู้จัดการบริษัทเงินทุนหลักทรัพย์ไอเอฟซีทีไฟแนนซ์ (มหาชน)เป็นกรรมการผู้จัดการธนาคารนครหลวงไทย ธนาคารกรุงไทย และเป็นกรรมการธนาคารไทยพาณิชย์
อภิศักดิ์ ตันติวรวงศ์ เคยดำรงตำแหน่งเป็นประธานสมาคมธนาคารอาเซียน และประธานสมาคมธนาคารไทย และเคยเป็นรองประธานคณะกรรมการบริหารการเงินเครือเจริญโภคภัณฑ์
ในเดือนสิงหาคม 2558 อภิศักดิ์ได้รับแต่งตั้งเป็นรัฐมนตรีว่าการกระทรวงการคลัง ในรัฐบาลของพลเอกประยุทธ์ จันทร์โอชา แทนนายสมหมาย ภาษี เป็นประธานกรรมการคณะกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ คนสุดท้ายในรัชสมัยของพระบาทสมเด็จพระปรมินทรมหาภูมิพลอดุลยเดชและ เป็นประธานกรรมการคณะกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ คนแรกในรัชสมัยของสมเด็จพระเจ้าอยู่หัวมหาวชิราลงกรณ บดินทรเทพยวรางกูรก่อนที่จะถูกปลดออกจากตำแหน่ง
นายอภิศักดิ์ ได้รับแต่งตั้งเป็นกรรมการหลายคณะในรัฐบาลของพลเอก ประยุทธ์ จันทร์โอชา อาทิ ประธานกรรมการคณะกรรมการที่ราชพัสดุ  รองประธานกรรมการคณะกรรมการนโยบายการร่วมทุนระหว่างรัฐและเอกชน ประธานกรรมการในคณะกรรมการประชารัฐสวัสดิการเพื่อเศรษฐกิจฐานรากและสังคม ประธานกรรมการนโยบายการจัดซื้อจัดจ้างและการบริหารพัสดุภาครัฐรองประธานกรรมการในคณะกรรมการนโยบายการเงินการคลังของรัฐ กรรมการในคณะกรรมการนโยบายรัฐวิสาหกิจ
กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง กรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ  และกรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้
เขาเป็นกรรมการสภามหาวิทยาลัยผู้ทรงคุณวุฒิ มหาวิทยาลัยพะเยา และเป็นประธานกรรมการตรวจสอบและกรรมการอิสระ บริษัท พีทีที โกลบอล เคมิคอล จำกัด (มหาชน)
== เครื่องราชอิสริยาภรณ์ ==
== อ้างอิง ==
บุคคลที่ยังมีชีวิตอยู่
นักธุรกิจชาวไทย
นักการธนาคารชาวไทย
นักการเมืองไทย
รัฐมนตรีว่าการกระทรวงการคลังไทย
บุคคลจากคณะวิศวกรรมศาสตร์ จุฬาลงกรณ์มหาวิทยาลัย
บุคคลจากโรงเรียนเตรียมอุดมศึกษา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
โคอัน ตีปน

โคอัน ตีปน (Joan Tipon) เกิดเมื่อ 9 เมษายน พ.ศ. 2525 ที่เนกรอส ออกซิเดนทัล เป็นนักมวยสากลสมัครเล่นชาวฟิลิปปินส์ ซึ่งได้เหรียญทองมวยสากลสมัครเล่นรุ่นแบนตัมเวทเมื่อ พ.ศ. 2549 ที่ โดฮา
โดยชกชนะ ฮัน ซุนชอลในรอบชิงชนะเลิศ
ตีปนติดทีมชาติเข้าแข่งขันในกีฬาซีเกมส์ พ.ศ. 2548 และได้เหรียญทองในรุ่นแบนตัมเวทโดยเป็นฝ่ายชนะแท่งทอง คลองจันทร์จากไทย 24-5 ส่วนใน พ.ศ. 2550 เขาแพ้ วรพจน์ เพชรขุ้ม 5:13 ตีปนหันมาประกอบอาชีพเป็นเทรนเนอร์ตั้งแต่ พ.ศ. 2555
==อ้างอิง==
นักมวยสากลสมัครเล่นชาวฟิลิปปินส์
นักกีฬาเหรียญทองเอเชียนเกมส์ชาวฟิลิปปินส์
นักกีฬาเหรียญทองซีเกมส์ชาวฟิลิปปินส์
บุคคลจากจังหวัดเนโกรสโอกซีเดนตัล
ออมสิน ชีวะพฤกษ์

ออมสิน ชีวะพฤกษ์ อดีตรัฐมนตรีประจำสำนักนายกรัฐมนตรี รองประธานกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559
กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง และเลขานุการศูนย์บัญชาการติดตามสถานการณ์ (ศตส.) คนปัจจุบัน อดีตรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา และเป็นอดีตกรรมการผู้จัดการใหญ่บริษัท ไปรษณีย์ไทย จำกัด (มหาชน)
== ประวัติ ==
ออมสิน ชีวะพฤกษ์ เกิดเมื่อวันที่ 1 เมษายน พ.ศ. 2494 เป็นบุตรของนายสุทัศน์ กับนางจินดา ชีวะพฤกษ์ สมรสกับนางนิตษา ชีวะพฤกษ์ มีบุตร 1 คน ชื่อ นางสาว กมลรัตน์ ชีวะพฤกษ์ พนักงานฝ่ายการต่างประเทศ สำนักงานการบินพลเรือนแห่งประเทศไทย
ออมสิน สำเร็จการศึกษาชั้นมัธยมศึกษาจากโรงเรียนวัดหงส์ปทุมาวาส ปริญญาตรี คณะเศรษฐศาสตร์ จากมหาวิทยาลัย Aligarh Muslim University อินเดีย
ออมสิน สำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และหลักสูตรการบริหารชั้นสูง (Advanced Management Program) จากมหาวิทยาลัยฮาร์วาร์ด สหรัฐอเมริกา
== การทำงาน ==
ออมสิน ชีวะพฤกษ์ เคยทำงานในสังกัดการสื่อสารแห่งประเทศไทย (ก.ส.ท.) ดำรงตำแหน่งสูงสุดเป็นรองผู้ว่าการการสื่อสารแห่งประเทศไทย ต่อมาเมื่อมีการแปรสภาพเป็นบริษัทมหาชน เขาจึงได้รับแต่งตั้งเป็นรองกรรมการผู้จัดการใหญ่ด้านการเงิน และจนกระทั่งได้รับแต่งตั้งเป็นกรรมการผู้จัดการใหญ่บริษัท ไปรษณีย์ไทย จำกัด (ปณท) ในระหว่างปี พ.ศ. 2550 ถึงปี พ.ศ. 2554 ซึ่งนับเป็นผู้บริหารที่สามารถสร้างผลกำไรให้บริษัทได้จำนวนมาก
ต่อมาหลังการรัฐประหารในประเทศไทย พ.ศ. 2557 ภายใต้การบริหารงานของรัฐบาล และคณะรักษาความสงบแห่งชาติ เขาได้รับแต่งตั้งให้เป็นประธานกรรมการบริหารการรถไฟแห่งประเทศไทย ต่อมาในเดือนสิงหาคม พ.ศ. 2558 ออมสิน ชีวะพฤกษ์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา
ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี แทน
== เครื่องราชอิสริยาภรณ์ ==
 
== อ้างอิง ==
พนักงานรัฐวิสาหกิจชาวไทย
นักการเมืองไทย
รัฐมนตรีประจำสำนักนายกรัฐมนตรีไทย
บุคคลจากคณะบริหารธุรกิจ มหาวิทยาลัยเกษตรศาสตร์
บุคคลจากมหาวิทยาลัยฮาร์วาร์ด
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
ปรีชา นพรัตน์

ปรีชา นพรัตน์ (Preecha Nopparat) เกิดเมื่อ 21 กันยายน พ.ศ. 2491 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นเฟเธอร์เวท รอบแรก แพ้ ออนดราส โบโตส จากฮังการี เมื่อ 27 สิงหาคม พ.ศ. 2515 ตกรอบ
== อ้างอิง ==
นักมวยสากลสมัครเล่นชาวไทยชุดโอลิมปิก 1972
ชวลิต อ่อนฉิม

ชวลิต อ่อนฉิม (Chawalit On-Chim) เกิดเมื่อ 29 กันยายน พ.ศ. 2488 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นฟลายเวท รอบแรก ได้บาย รอบสอง ชนะ เกด ชูเบต จากเยอรมันตะวันตก เมื่อ 30 สิงหาคมพ.ศ. 2515 รอบสาม แพ้ ลีโอ วับโวโกจาก ยูกันดาตกรอบเมื่อ 5 กันยายน พ.ศ. 2515
== อ้างอิง ==
นักมวยสากลสมัครเล่นชาวไทยชุดโอลิมปิก 1972
ชาญเดช วีระพล

ชาญเดช วีระพล (Charndej Weerapol) เกิดเมื่อ 21 มกราคม พ.ศ. 2486 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นแบนตัมเวท รอบแรก ได้บาย รอบสอง แพ้ วาซิลี โซโลมิน จากสหภาพโซเวียต ตกรอบเมื่อ 30 สิงหาคม พ.ศ. 2515
== อ้างอิง ==
นักมวยสากลสมัครเล่นชาวไทยชุดโอลิมปิก 1972
สุรพงษ์ ศรีภิรมย์

สุรพงษ์ ศรีภิรมย์  (Surapong Sripirom) เกิดวันที่ 31 มีนาคม พ.ศ. 2492 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์ฟลายเวท รอบแรก แพ้ เดิร์ดย์ แกโด จากฮังการี เมื่อ 28 สิงหาคม พ.ศ. 2515 ตกรอบ  และเข้าแข่งขันกีฬาเอเชียนเกมส์ พ.ศ. 2513 ในรุ่นไลท์ฟลายเวท ได้เหรียญทองแดง
== อ้างอิง ==
นักมวยสากลสมัครเล่นชาวไทยชุดโอลิมปิก 1972
นักกีฬาเหรียญทองแดงเอเชียนเกมส์ชาวไทย
บรรเทา ศรีสุข

บรรเทา ศรีสุข (Bantow Srisook) เกิดวันที่ 30 สิงหาคม พ.ศ. 2489 เป็นนักมวยสากลสมัครเล่นชาวไทย
== ประวัติ ==
บรรเทาเริ่มชกมวยตั้งแต่ พ.ศ. 2510 หลังจากที่เข้ารับราชการเป็นทหารเรือ จากนั้น ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์เวลเตอร์เวท รอบแรก ชนะ เออร์เนสโต เบอร์กามัสโก จากอิตาลี เมื่อ 30 สิงหาคม พ.ศ. 2515 รอบสอง ชนะ คาลิตราส กูตอฟ จากโรมาเนีย เมื่อ 4 กันยายน พ.ศ. 2515 รอบ 8 คนสุดท้าย แพ้ แองเกล แองเกลอฟ จากบัลแกเรีย เมื่อ 7 กันยายน พ.ศ. 2515 ตกรอบ นอกจากนั้น บรรเทาเข้าแข่งขันกีฬาเอเชียนเกมส์ พ.ศ. 2513 ได้เหรียญทองในรุ่นไลท์เวลเตอร์เวท และเคยได้เหรียญทองรุ่นเดียวกันนี้ในการแข่งขันกีฬาซีเกมส์ พ.ศ. 2512
หลังจากที่ชกมวยสากลสมัครเล่นชิงแชมป์เอเชีย พ.ศ. 2518 ได้เหรียญทองแดง บรรเทาจึงแขวนนวม เลิกชกมวยหันมารับราชการทหารเรือจนเกษียณอายุด้วยยศนาวาเอก
== อ้างอิง ==
http://www.siamsport.co.th/column/130312_186.html
นักมวยสากลสมัครเล่นชาวไทยชุดโอลิมปิก 1972
นักกีฬาเหรียญทองซีเกมส์ชาวไทย
นักกีฬาเหรียญทองเอเชียนเกมส์ชาวไทย
ทหารเรือชาวไทย
นิมุคตาร์ วาบา

นิมุคตาร์ วาบา (เกิด 15 กรกฎาคม พ.ศ. 2494) สมาชิกสภาผู้แทนราษฎรจังหวัดปัตตานี 1 สมัย
== ประวัติ ==
นิมุคตาร์ วาบา เกิดเมื่อวันที่ 15 กรกฎาคม พ.ศ. 2494 สำเร็จการศึกษา รัฐศาสตรบัณฑิต จาก มหาวิทยาลัยรามคำแหง และ ประกาศนียบัตรบัณฑิต สาขาการบริหารการศึกษา จาก มหาวิทยาลัยราชภัฏยะลา
== การทำงาน ==
นิมุคตาร์ เป็นผู้บริหารโรงเรียนดรุณศาสน์วิทยา ซึ่งเป็นโรงเรียนสอนศาสนาของตนเองในอำเภอสายบุรี จังหวัดปัตตานี
== งานการเมือง ==
นิมุคตาร์ เคยดำรงตำแหน่งเป็นสมาชิกสภาจังหวัด ในช่วงปี พ.ศ. 2523 ถึง พ.ศ. 2526 ต่อมาได้ดำรงตำแหน่งเป็นสมาชิกวุฒิสภาแบบแต่งตั้ง ในปี พ.ศ. 2539 ถึง พ.ศ. 2543 จนกระทั่งได้รับเลือกตั้งให้เป็นสมาชิกวุฒิสภาจังหวัดปัตตานี ใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
นิมุคตาร์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคเพื่อแผ่นดิน และได้รับเลือกตั้งเพียงครั้งเดียว
ในปี พ.ศ. 2561 เขาและกลุ่มวาดะห์ นำโดยนาย วันมูหะมัดนอร์ มะทา อดีต ประธานสภาผู้แทนราษฎร ได้ย้ายมาสังกัดพรรคประชาชาติ
=== สมาชิกสภาผู้แทนราษฎร ===
นิมุคตาร์ วาบา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัด พรรคเพื่อแผ่นดิน
== เครื่องราชอิสริยาภรณ์ ==
== อ้างอิง ==
บุคคลจากอำเภอสายบุรี
ชาวไทยเชื้อสายมลายู
มุสลิมชาวไทย
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดปัตตานี
สมาชิกวุฒิสภาไทยแบบแต่งตั้ง
สมาชิกวุฒิสภาจังหวัดปัตตานี
พรรคเพื่อแผ่นดิน
พรรคภูมิใจไทย
พรรคประชาชาติ (พ.ศ. 2561)
พรรคประชาธิปัตย์
บุคคลจากมหาวิทยาลัยราชภัฏยะลา
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
โบริส สปัสสกี

โบริส วาซีเลียวิช สปัสสกี (Бори́с Васи́льевич Спа́сский; Boris Vasilievich Spassky; 30 มกราคม ค.ศ. 1937 — ) เป็นนักหมากรุกสากลระดับแกรนด์มาสเตอร์ชาวรัสเซีย ผู้เคยมีสัญชาติโซเวียตและฝรั่งเศส เขาเป็นแชมป์โลกหมากรุกสากลคนที่สิบ โดยเป็นผู้ครองตำแหน่งตั้งแต่ปี ค.ศ. 1969 ถึง 1972 เขาเป็นที่รู้จักในฐานะหนึ่งในผู้เล่นที่ยิ่งใหญ่ที่สุดตลอดกาล และเป็นแชมป์โลกที่มีอายุมากที่สุดที่ยังมีชีวิตอยู่
สปัสสกีชนะการแข่งขันหมากรุกสากลชิงแชมป์โซเวียตสองครั้ง (ค.ศ. 1961, 1973) และเป็นฝ่ายแพ้สองครั้งในรอบตัดเชือก (ค.ศ. 1956, 1963) หลังจากได้รับการคาดหมายว่าจะได้อันดับหนึ่งในการแข่ง เขาเป็นผู้สมัครเข้าแข่งขันหมากรุกสากลชิงแชมป์โลกถึงเจ็ดครั้ง (ค.ศ. 1956, 1965, 1968, 1974, 1977, 1980 และ 1985)
สปัสสกีเป็นฝ่ายชนะตีกรัน เปโตรเซียน ในปี ค.ศ. 1969 ส่งผลให้เขาได้เป็นแชมป์โลก หลังจากนั้นเขาก็เป็นฝ่ายแพ้ในการแข่งขันนัดฟิชเชอร์พบสปัสสกีในปี ค.ศ. 1972
== อ้างอิง ==
เชิงอรรถ
บรรณานุกรม
== หนังสืออ่านเพิ่ม ==
Spassky's Best Games by Bernard Cafferty, Batsford, 1969.
World chess champions by Edward G. Winter, editor. 1981 ISBN 0-08-024117-4
No Regrets: Fischer–Spassky by Yasser Seirawan; International Chess Enterprises; March 1997. ISBN 1-879479-08-7
Bobby Fischer Goes to War: How the Soviets Lost the Most Extraordinary Chess Match of All Time by David Edmonds and John Eidinow; Ecco, 2004.
Garry Kasparov (2004). My Great Predecessors, part III. Everyman Chess. ISBN 1-85744-371-3
== แหล่งข้อมูลอื่น ==
Chessbase report of stroke
OlimpBase
Interview with Boris Spassky
ผู้เข้าแข่งขันหมากรุกสากลโอลิมเปียด
นักหมากรุกสากลชาวรัสเซีย
นักหมากรุกสากลชาวฝรั่งเศส
นักหมากรุกสากลชาวโซเวียต
แชมป์โลกหมากรุกสากล
บุคคลจากเซนต์ปีเตอส์เบิร์ก
โอมี (นักร้อง)

โอมาร์ แซมมูเอล เพสลีย์ (Omar Samuel Pasley) เกิดเมื่อวันที่ 3 กันยายน ค.ศ. 1986 รู้จักกันในชื่อ โอมี (OMI)เป็นนักร้องชาวจาเมกา เขาเป็นที่รู้จักจากเพลง "เชียร์ลีดเดอร์" ที่ได้รับความนิยมทั่วโลกในฉบับรีมิกซ์โดยดีเจชาวเยอรมัน เฟลิกซ์ แจห์น เขาเซ็นสัญญากับสังกัดอัลตรามิวสิก ส่วนหนึ่งของโซนีมิวสิก
== อ้างอิง ==
บุคคลที่เกิดในปี พ.ศ. 2529
บุคคลที่ยังมีชีวิตอยู่
พระยาศรีสุนทรโวหาร (ฟัก สาลักษณ)

พระยาศรีสุนทรโวหาร (ฟัก สาลักษณ) ตำแหน่ง เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัว ถือเป็นปูชนียบุคคลที่โดดเด่น ดังปรากฏอยู่ในยุคสมัยเดียวกับแหม่มแอนนาที่โด่งดัง โดยประวัติในเบื้องต้นนั้น สืบทราบมาว่าได้ผนวช และถือเป็นพระเถระธรรมยุติกนิกายชั้นเดิม 10 องค์ ดังปรากฏความไว้ในหนังสือสีมาวิจารณ์ ซึ่งพระบาทสมเด็จพระจอมเกล้าเจ้าอยู่หัว ทรงพระราชนิพนธ์พระราชทานไปยังลังกาทวีป แต่ครั้งยังทรงผนวช ปรากฏพระเถระทั้ง 10 ทรงพระราชนิพนธ์ไว้เป็นคาถา ดังนี้
ตสฺเสว ภูปตินฺทสฺส       ปิโย กนิฏฺฐภาตุโก
เถโร วชิรญาโณ จ       ปาโมกฺโข คณเชฏฺฐโก
เถโร พฺรหฺมสโร เจว      เถโร ธมฺมสิริวฺหโย
เถโร พุทธสิริ เจว	 	    เถโร ปญฺญาอคฺคนามโก
เถโร ธมฺมรกฺขิโต จ	    	เถโร จ โสภิตวฺหโย
เถโร พุทธสณฺหนาโม 	  	เถโร ปุสฺสาภิธานโก
เถโร สุวฑฺฒโน จาปิ	   	สพฺเพ สมานทนฺทกา
ซึ่งนามที่ปรากฏในพระราชนิพนธ์ ดังนี้
พระวชิรญาณเถระ คือ พระบาทสมเด็จพระจอมเกล้าเจ้าอยู่หัว
พระพรหมสรเถระ คือ พระญาณรักขิต (สุข) วัดบรมนิวาส ต่อมาลาสิกขา ได้เป็นที่พระธรรมการบดี
พระธรรมสิริเถระ คือ พระเทพโมลี (เอี่ยม) วัดเครือวัลย์
พระพุทธสิริเถระ คือ สมเด็จพระวันรัตน์ (ทับ พุทฺธสิริ) วัดโสมนัสวิหาร
พระปัญญอรรคเถระ คือ สมเด็จพระมหาสมณเจ้า กรมพระยาปวเรศวริยาลงกรณ์
พระธรรมรักขิตเถระ คือ พระครูปลัด (ทัต) วัดบวรนิเวศวิหาร ต่อมาลาสิกขา ได้เป็นที่พระศรีภูมิปรีชา
พระโสภิตเถระ คือ พระศรีวิสุทธิวงศ์ (ฟัก) วัดบวรนิเวศวิหาร ต่อมาลาสิกขา ได้เป็นที่พระยาศรีสุนทรโวหาร
พระพุทธิสันหเถระ คือ พระอมรโมลี วัดบุปผาราม
พระปุสสเถระ คือ สมเด็จพระอริยวงศาคตญาณ สมเด็จพระสังฆราช (สา ปุสฺสเทโว) วัดราชประดิษฐสถิตมหาสีมาราม
พระสุวัฑฺฒนเถระ คือ พระปลัด (เรือง) วัดบวรนิเวศวิหาร
นอกเหนือไปจากนั้น ยังปรากฏหลักฐานของพระยาศรีสุนทรโวหารในสมัยที่ยังผนวชว่าเป็นพระเถระที่สามารถสอบเปรียญธรรม 9 ประโยค (ปากเปล่า) ได้ในลำดับต้น ๆ ของกรุงรัตนโกสินทร์ และยังได้เป็นพระกรรมวาจารย์ ของสมเด็จพระสังฆราช รวมทั้งยังได้ร่วมสร้างศาสนสถานสำคัญๆ อีกเป็นอันมาก ก่อนที่ภายหลังจะลาสิกขาออกมารับราชการสนองพระเดชพระคุณพระบาทสมเด็จพระเจ้าอยู่หัวต่อไป
== อ้างอิง ==
พระราชาคณะชั้นสามัญ
ศรีสุนทรโวหาร (ฟัก สาลักษณ)
เปรียญธรรม 9 ประโยค
เจ้ากรมพระอาลักษณ์
Capability Maturity Model Integration

Capability Maturity Model Integration (CMMI) เป็น Model สำหรับวัดระดับวุฒิภาวะขององค์กร เหมาะแก่การนำไปใช้งานด้านการปรับปรุงกระบวนการการทำงานในองค์กร โดยเฉพาะอย่างยิ่งองค์กรด้านการพัฒนาซอฟต์แวร์ สร้างโดย Carnegie Mellon University ประเทศสหรัฐอเมริกา เวอร์ชันปัจจุบันคือ 1.3 
== ภาพรวม ==
CMMI แบ่งตามประเภทของงานได้ 3 กลุ่มคือ
CMMI for Acquisition (CMMI-ACQ) ครอบคลุมกระบวนการด้านการจัดซื้อจัดจ้าง 
CMMI for Development (CMMI-DEV) ครอบคลุมกระบวนการด้านการพัฒนา 
CMMI for Services (CMMI-SVC) ครอบคลุมกระบนการด้านการให้บริการ 
การประเมินระดับของ CMMI มีอยู่ 5 ระดับ โดยในแต่ละระดับ มีความหมายดังนี้
ระดับ 1 มีการทำงานเกิดขึ้นในองค์กร
ระดับ 2 มีการใช้งานกระบวนการในระดับโครงการ
ระดับ 3 มีการใช้งานในระดับองค์กร
ระดับ 4 มีการวัดและประเมินการใช้กระบวนการ
ระดับ 5 มีการปรับปรุงกระบวนการ
== กระบวนการ ==
กระบวนการหลัก คือกระบวนการที่ใช้ในทั้ง CMMI-ACQ, CMMI-DEV, CMMI-SVC มีอยู่ทั้งหมด 16 กระบวนการได้แก่ 
กระบวนการเฉพาะของ CMMI-ACQ
Acquisition Requirements Development (ARD)
Acquisition Technical Management (ATM)
Acquisition Validation (AVAL)
Acquisition Verification (AVER)
Agreement Management (AM)
Solicitation and Supplier Agreement Development (SSAD)
กระบวนการเฉพาะของ CMMI-DEV
Product Integration (PI)
Requirements Development (RD)
Technical Solution (TS)
Validation (VAL)
Verification (VER)
กระบวนการเฉพาะของ CMMI-SVC
Capacity and Availability Management (CAM)
Incident Resolution and Prevention (IRP)
Service Continuity (SCON)
Service Delivery (SD)
Service System Development (SSD)
Service System Transition (SST)
Strategic Service Management (STSM)
== อ้างอิง ==
มาตรฐาน
กระบวนการพัฒนาซอฟต์แวร์
วอลเลย์บอลหญิง ถ้วย ก. 2558

การแข่งขันวอลเลย์บอล "ซีเล็คทูน่า" ประชาชนหญิง ก. ชิงชนะเลิศแห่งประเทศไทย ประจำปี 2558 เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 8 ทีม ประกอบไปด้วย PEA ศรีสะเกษ, เทศบาลนนทบุรี, เวียดนาม, สโมสรบางกอกกล๊าส, สโมสรคิง-กรุงเทพมหานคร, ฮ่องกง, สโมสรไทยเดนมาร์ค - หนองเรือ และ มหาวิทยาลัยรัตนบัณฑิต
==การแบ่งกลุ่ม==
==รอบแบ่งกลุ่ม==
===กลุ่มเอ===
|}
|}
===กลุ่ม บี===
|}
|}
== รอบจัดอันดับ (5–8) ==
=== รอบจัดอันดับ 5–8 ===
|}
===รอบชิงอันดับที่ 7===
|}
===รอบชิงอันดับที่ 5===
|}
== รอบสุดท้าย ==
=== รอบรองชนะเลิศ  ===
|}
===รอบชิงอันดับที่ 3===
|}
===รอบชิงชนะเลิศ===
|}
== อันดับการแข่งขัน ==
==การถ่ายทอดสด ==
เอสเอ็มเอ็มทีวี จะทำการถ่ายทอดสดทุกวัน จำนวน 2 คู่ ตั้งแต่เวลา 14.00 น. เป็นต้นไป
==อ้างอิง==
มาแล้ว! โปรแกรมดวลตบ ลูกยางหญิง ถ้วย ก. SMMTV ยิงสดทุกวัน
COMPETITIONS : วอลเลย์บอล "ซีเล็คทูน่า" ประชาชน ก. หญิง 
วอลเลย์บอลในประเทศไทย
วอลเลย์บอลในปี พ.ศ. 2558
การแข่งขันกีฬาในจังหวัดศรีสะเกษ
ไซโทโครม

ไซโทโครม (Cytochromes) เป็นโปรตีนที่มีหมู่ฮีมที่รับผิดชอบต่อการสร้าง ATP จากการขนส่งอิเล็กตรอน พบทั้งที่เป็นหน่วยเดียว เช่น ไซโทโครมซี หรือเป็นหน่วยย่อยของเอนไซม์เชิงซ้อนที่เร่งปฏิกิริยารีดอกซ์
==ชนิด==
ไซโทโครมมีหลายชนิด แยกตามลักษณะของหมู่ที่มาเกาะ ความจำเพาะต่อตัวยับยั้ง และศักย์รีดักชัน โดยแบ่งตามหมู่ที่มาเกาะได้เป็น:
ใน ไมโทคอนเดรีย และ คลอโรพลาสต์ ไซโทโครมต่อไปนี้มักจะพบใน การขนส่งอิเล็กตรอน และวิถีเมทาบอลิซึมที่เกี่ยวข้อง:
ไซโทโครมที่ต่างออกไปรู้จักในชื่อ ไซโทโครมพี 450 ออกซิเดส ซึ่งตั้งชื่อตามการดูดกลืนแสงที่ความยาวคลื่นใกล้ 450&nbsp;nm เมื่อเหล็กในฮีมถูกรีดิวซ์  (ด้วย โซเดียมไดไทโอไนต์) และเกิดสารเชิงซ้อนกับ คาร์บอนมอนอกไซด์
==อ้างอิง==
==แหล่งข้อมูลอื่น==
Scripps Database of Metalloproteins 
เซลล์
ว่านงาช้าง

ว่านงาช้าง  เป็นพืชในวงศ์ Agavaceae เป็นไม้ล้มลุก มีลำต้นใต้ดิน ไม่มีใบ ลำต้นสีเขียวโผล่ขึ้นจากดิน รูปร่างเหมือนงาช้าง ดอกช่อ ดอกย่อยสีขาว มีกลิ่นหอม ลำต้นนำมาตำหรือหั่นเป็นแว่นผสมสุรา กินแก้ลมตีขึ้น น้ำคั้นจากรากใช้แก้พยาธิ ในทางไสยศาสตร์เชื่อว่าปลูกไว้ป้องกันภัยร้าย
== อ้างอิง ==
เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 28
วงศ์หน่อไม้ฝรั่ง
สมุนไพร
เถาวัลย์แดง

เถาวัลย์แดง  อยู่ในวงศ์ Apocynaceae เป็นไม้เลื้อย กิ่งอ่อนมีขนเล็กน้อย กิ่งแก่เกลี้ยง ดอกช่อ ดอกสีขาวหรืออมเหลือง มีกลิ่นหอม ฝักเป็นแท่งกลม พบในอินเดีย เนปาล ในไทยพบในภาคเหนือ ภาคตะวันออกเฉียงเหนือ และภาคกลาง
== อ้างอิง ==
จรัญ มากน้อย และปรัชญา ศรีสง่า. พรรณไม้เมืองไทย: พันธุ์ไม้เขาหินปูนภาคกลาง. เชียงใหม่: องค์การสวนพฤกษศาสตร์. 2553. หน้า 73
วงศ์ตีนเป็ด
ข่อยหนาม

ข่อยหนาม   อยู่ในวงศ์ Moraceae เป็นไม้พุ่มมีหนามยาว ใบเดี่ยว ใบหนาคล้ายแผ่นหนัง แข็ง ด้านบนสีเขียวแก่เป็นมัน เส้นใบด้านท้องใบนูนขึ้นชัดเจน ปลายใบมีติ่งหนามแหลม ดอกช่อ ผลฉ่ำน้ำ รากและเนื้อไม้มีฤทธิ์ขับปัสสาวะ ใบมีรสเมาเฝื่อน ตำกับข้าวสาร คั้นน้ำแก้พิษยาเบื่อเมา
== อ้างอิง ==
จรัญ มากน้อย และปรัชญา ศรีสง่า. พรรณไม้เมืองไทย: พันธุ์ไม้เขาหินปูนภาคกลาง. เชียงใหม่: องค์การสวนพฤกษศาสตร์. 2553. หน้า 101
สมุนไพร
วงศ์ขนุน
ทะเลสาบโมโตซุ

ทะเลสาบโมโตซุ  เป็นทะเลสาบที่อยู่ทางทิศตะวันตกมากที่สุดในบรรรดาทะเลสาบฟูจิทั้งห้า ตั้งอยู่ทางทิศใต้ของจังหวัดยามานาชิ ใกล้กับภูเขาไฟฟูจิ ทะเลสาบโมโตซุถือเป็นทะเลสาบที่ใหญ่เป็นอันดับสามและมีความลึกที่สุดในบรรดาทะเลสาบฟูจิทั้งห้า ส่วนที่ลึกที่สุดลึกกว่า 121.6 เมตร ซึ่งทำให้ทะเลสาบแห่งนี้เป็นทะเลสาบที่ลึกเป็นอันดับเก้าของประเทศญี่ปุ่น
โดยรอบทะเลสาบเป็นที่ตั้งของโรงแรมและรีสอร์ทมากมาย และยังมีกิจกรรมล่องเรือ ตั้งแคมป์ และสันทนาการอื่นๆอีกคอยให้บริการ นอกจากนี้ ในทะเลสาบแห่งนี้ยังมีปลาเทราต์สายรุ้งและปลาเทราต์สีน้ำตาลอาศัยอยู่ ซึ่งมีการนำมาปล่อยแพร่พันธุ์ตั้งแต่ยุคเมจิ ซึ่งเป็นหนึ่งในเมนูอาหารนิยมของบริเวณนี้
== อ้างอิง ==
== แหล่งข้อมูลอื่น ==
แผนที่
หน้าแรก
โมโตซุ
เจริญ สืบแสง

นายแพทย์ เจริญ สืบแสง หรือ ขุนเจริญวรเวช (11 พฤศจิกายน พ.ศ. 2445 - 27 ธันวาคม พ.ศ. 2512) อดีตสมาชิกสภาผู้แทนราษฎรจังหวัดปัตตานี 3 สมัย
== ประวัติ ==
นายแพทย์เจริญ สืบแสง เกิดเมื่อวันที่ 11 พฤศจิกายน พ.ศ. 2445  เป็นบุตรคนที่ 2 ของ ขุนวรเวชวิชกิจ (ซุ้ย สืบแสง) กับนางอุ่น สืบแสง และเป็นพี่ชายของ นายจรูญ สืบแสง สำเร็จการศึกษาแพทยศาสตรบัณฑิต จาก จุฬาลงกรณ์มหาวิทยาลัย ใน พ.ศ. 2466 (คณะแพทยศาสตร์ศิริราชพยาบาล มหาวิทยาลัยมหิดล ในปัจจุบัน)
นายแพทย์เจริญ สืบแสง เสียชีวิตด้วยโรคมะเร็งในช่องจมูก เมื่อวันที่ 27 ธันวาคม พ.ศ. 2512 สิริอายุรวม 67 ปี
นายแพทย์เจริญ สืบแสง มิได้เป็นเครือญาติกับ กัณวีร์ สืบแสง สมาชิกสภาผู้แทนราษฎร พรรคเป็นธรรม แต่อย่างใด
== การทำงาน ==
นายแพทย์เจริญ เข้ารับราชการในกรมสาธาณสุข เป็นแพทย์สำรองอยู่ปีกว่า จึงได้บรรจุเป็นแพทย์หลวงประจำจังหวัดปัตตานี เมื่อ พ.ศ. 2468  จนถึง พ.ศ. 2473 ก็ได้ย้ายไปรับตำแหน่งสาธารณสุขจังหวัดนราธิวาส และในปีเดียวกันนี้เองก็ได้รับพระราชทานบรรดาศักดิ์เป็น "ขุนเจริญวรเวช"
ใน พ.ศ. 2477 ย้ายไปประจำกรมสาธารณสุข และได้ย้ายกลับปัตตานี เมื่อวันที่ 1 พฤษภาคม พ.ศ. 2479
== งานการเมือง ==
นายแพทย์เจริญ ได้เข้าสู่วงการการเมืองในปี พ.ศ. 2479 โดยได้รับการเลือกตั้งเป็นสมาชิกสภาเทศบาลเมืองปัตตานี และใน พ.ศ. 2483 ถึง พ.ศ. 2489 ได้รับเลือกตั้งให้เป็นนายกเทศมนตรีเมืองปัตตานี หลังจากนั้นได้ลงสมัครรับเลือกตั้งและได้เป็นสมาชิกสภาผู้แทนราษฎรจังหวัดปัตตานีครั้งแรกเมื่อเดือนมกราคม พ.ศ. 2489 (ต่อมาเข้าร่วมกับพรรคสหชีพ) และได้รับเลือกตั้งรวม 3 สมัย 
=== สมาชิกสภาผู้แทนราษฎร ===
นายแพทยเจริญ สืบแสง ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดปัตตานี
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดปัตตานี
การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดปัตตานี ไม่สังกัดพรรคการเมือง
== อ้างอิง ==
บุคคลจากอำเภอเมืองปัตตานี
แพทย์ชาวไทย
นักการเมืองไทย
สมาชิกสภาผู้แทนราษฎรจังหวัดปัตตานี
พรรคสหชีพ
บุคคลจากคณะแพทยศาสตร์และศิริราชพยาบาล จุฬาลงกรณ์มหาวิทยาลัย
บุคคลในประวัติศาสตร์กรุงรัตนโกสินทร์
นายกเทศมนตรีในประเทศไทย
โรงเรียนเสิงสาง

โรงเรียนเสิงสาง (อังกฤษ: Soengsang School) (อักษรย่อ:ส.ส.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งโดยนายวิเชียร&nbsp;&nbsp;เจริญครบุรี มีเนื้อที่ 113 ไร่   ตั้งอยู่ที่  ตำบลเสิงสาง อำเภอเสิงสาง จังหวัดนครราชสีมา
== ประวัติโรงเรียน ==
โรงเรียนเสิงสาง เปิดทำการสอนเมื่อวันที่ 19 พฤษภาคม พ.ศ. 2524 โดยมีนักเรียนทั้งหมด 97 คน  และนายวิเชียร เจริญครบุรี เป็นครูใหญ่ของโรงเรียน โดยใช้ที่ว่าการอำเภอ หลังเก่า เป็นสถานศึกษา ต่อมาในวันที่ 10 พฤศจิกายน 2524 ได้ย้ายมาในที่ดินปัจจุบัน โดยทางอำเภอจัดไว้ให้ซึ่งเป็นป่าสงวนแห่งชาติจำนวนพื้นที่ทั้งหมด 113 ไร่ 2 งาน 16 ตารางวา
== รายนามอาจารย์ใหญ่ และผู้อำนวยการโรงเรียน ==
== ดูเพิ่ม ==
รายชื่อโรงเรียนในจังหวัดนครราชสีมา
== แหล่งข้อมูลอื่น ==
เว็บไซต์โรงเรียนเสิงสาง
โรงเรียนในอำเภอเสิงสาง
โรงเรียนมัธยมศึกษาประจำอำเภอในจังหวัดนครราชสีมา
โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
โรงเรียนที่ก่อตั้งในปี พ.ศ. 2524
เข็มขัดไทเฮโย

เข็มขัดไทเฮโย  หรือ เข็มขัดแปซิฟิก หรือ ระเบียงเศรษฐกิจโทไกโด เป็นชื่อของเขตอภิมหานครในประเทศญี่ปุ่น ตั้งแต่จังหวัดอิบารากิในภาคกลางไปจนถึงจังหวัดฟูกูโอกะในเกาะคีวชู ซึ่งมีระยะทางกว่า 1,200 กิโลเมตร มีประชากรกว่า 70 ล้านคน
เขตเมืองทางยาวนี้ ขนานไปกับชายฝั่งมหาสมุทรแปซิฟิกของญี่ปุ่นตั้งแต่ภูมิภาคคันโตถึงโอซากะ และบริเวณทะเลในไปจนถึงฟูกูโอกะ ซึ่งเป็นแนวเส้นทางของทางรถไฟสายโทไกโด–ซังโย ทั้งนี้ ภาพถ่ายดาวเทียมในตอนกลางคืนจะเห็นแสงไฟของเข็มขัดไทเฮโยเป็นแนวยาวได้อย่างชัดเจน
จำนวนประชากรที่มากนั้นเป็นเพราะมีสภาพพื้นที่เป็นที่ราบขนาดใหญ่ ประกอบด้วยที่ราบคันโต ที่ราบคิไน และที่ราบโนบิ ซึ่งเอื้อต่อการสร้างสิ่งปลูกสร้าง ท่ามกลางภูมิประเทศส่วนใหญ่ของญี่ปุ่นที่เป็นภูเขา
== เมืองหลัก ==


รายชื่อเขตเมืองเรียงจากที่ตั้งเหนือสุดไปใต้สุด
และอาจรวมถึง
== ดูเพิ่ม ==
รายชื่อเขตมหานครในประเทศญี่ปุ่น
== อ้างอิง ==
เขตมหานครในประเทศญี่ปุ่น
ทะเลสาบโชจิ

ทะเลสาบโชจิ  เป็นหนึ่งในทะเลสาบฟูจิทั้งห้า ตั้งอยู่ทางทิศใต้ของจังหวัดยามานาชิใกล้กับภูเขาไฟฟูจิ ซึ่งเป็นทะเลสาบที่มีขนาดเล็กที่สุดที่ลึกเป็นอันดับสามในบรรดาทะเลสาบฟูจิทั้งห้า โดยส่วนที่ลึกที่สุดมีความลึก 15.2 เมตร ทะเลสาบแห่งนี้ตั้งอยู่เหนือระดับน้ำทะเลราว 900 เมตร พอ ๆ กับทะเลสาบอีกสองแห่งใกล้เคียงคือทะเลสาบโมโตซุและทะเลสาบไซ ซึ่งจากหลักฐานทางธรณีวิทยาพบว่า ในอดีตทะเลสาบทั้งสามแห่งนี้เคยเป็นทะเลสาบเดียวกันมาก่อน ก่อนที่ในปี ค.ศ. 864-868 เกิดการปะทุขึ้นของภูเขาไฟฟูจิและลาวาไหลลงมาแยกทะเลสาบออกเป็นสามแห่ง ส้วนหนึ่งของธารลาวานั้นปัจุจุบันอยู่ในอาโอกิงาฮาระ นอกจากนี้ยังมีหลักฐานอีกว่า ทะเลสาบทั้งสามแห่งนี้ยังเหลือทางน้ำใต้ดินเชื่อมกันอยู่
== อ้างอิง ==
Rafferty, John P. Plate Tectonics, Volcanoes, and Earthquakes. Rosen Publishing (2010), 
โชจิ